projecte-aina/catalan_government_crawling huggingface dataset:
Un aval és un import que resta dipositat a l'entitat financera durant tot el període del préstec.
Normalment, qui vol rebre un préstec necessita algú que l'avali, és a dir, necessita demostrar al banc o a l'entitat prestatària que, en cas de no poder tornar el préstec segons els pagaments acordats, aquesta entitat podrà demanar el pagament i fins i tot els bens tant de la persona avalada com de l'avalador, per cobrir la resta del préstec no tornat.
Pot tenir diferents formes: aval monetari, aval moral,... signen l'aval bancari un cas particular en que l'avalador és el banc o entitat de crèdit.
És un instrument mitjançant el qual una tercera persona (avalador) es compromet a cobrir el pagament del crèdit i els seus interessos en el cas de que la persona deutora (avalat) incompleixi el que li correspon
L'aval bancari és un cas particular en que l'avalista és el banc o l'entitat financera.
Avalador: Persona que garanteix, mitjançant un contracte per escrit, que un altre respondrà de les seves obligacions contractuals o, en cas contrari, serà ell mateix qui ho farà.
Préstec hipotecari: Entrega d'una quantitat de diners per part d'una entitat bancari per a la seva devolució, amb principal i interessos i amb la garantia d'un immoble.
Fiança: Fons dipositats en qualitat de garantia.
Tot projecte empresarial necessitarà en part finançament de circulant.
El finançament de circulant ens permet cobrir a curt termini que genera la pròpia dinàmica del dia a dia de l'empresa, com per exemple el pagament de les mercaderies i primeres matèries, suministres, sous, etc.
Per aconseguir finançament de circulant, haurem de reunir una sèrie de requisits i, normalment, serà la mateixa entitat que ens finança el projecte d'inversió qui ens oferirà l'opció de finançar també aquesta part (circulant).
Pòlissa de crèdit: Instrument financer pel qual rebem la possibilitat d'endeutar-nos amb una entitat financera fins a una determinada quantitat durant un temps fixat, pagant interessos tan sols de la part efectivament manllevada.
Actiu circulant: Actiu de l'empresa format per aquells béns i drets que genera el dia a dia de l'empresa, format per exemple, per les existències, clients o la mateixa tresoreria.
Actiu líquid: Partida de l'actiu formada per caixes, bancs i inversions financeres temporals.
Els microcrèdits són petits préstecs destinats a persones emprenedores que volen posar en marxa un projecte, però no compten amb avals per poder recórrer al sistema financer ordinari.
A la Unió Europeu existeix un consens perquè la quantia del Microcrèdit sigui inferior als 25.000 euros.
Aquesta quantia servirà per finançar l'actiu fix inicial de l'empresa.
Actiu: Béns i drets que té l'empresa en un moment determinat.
Actiu fix: Actiu de l'empresa que s'incorpora al procés productiu en un període superior a un any.
Està format per l'Actiu Intangible (marques, patents, llicències...) i per l'Actiu Material (terrenys, construccions, mobiliari, maquinària, elements de transport, utillatge...).
L'objectiu d'aquesta línia d'ajuts és promoure un sistema energètic amb una aportació de recursos renovables, i un ús més racional i eficient dels recursos energètics.
Tots els beneficiaris hauran de tenir el seu domicili social o residència a Catalunya.
La suma màxima d'ajuts, considerant totes les línies d'aquesta ordre,i amb les restriccions indicades per cada una d'elles, serà d'1.000.000 d'euros per sol·licitant i l'import d'ajut atorgat a un projecte no podrà superar la quantitat de 300.000 euros.
Millora de l'eficiència energètica a l'enllumenat interior d'edificis existents.
Caldrà una reducció de com a mínim del 25% del consum d'energia convencional allà on s'ha produït la renovació.
Consulteu mitjançant la web la resta d'especificacions tècniques.
Les actuacions relacionades amb aquesta línia de subvenció, hauran de ser realitzades en el període comprès entre l'1 de gener de 2010 i el 28 de setembre de 2012.
Consulteu la documentació que cal adjuntar així com el procés de justificació aquí.
Ajuts per la subcontractació de serveis tecnològics diferencials realitzats per proveïdors tecnològics acreditats per ACCIÓ.
Empreses d'entre 6 i 49 treballadors amb establiment operatiu a Catalunya i escassa o nul·la experiència en rebre serveis tecnològics diferencials com els subvencionables.
Programa d'ajuts a fons perdut en forma de bons tecnològics (tecnobons).
Els tecnobons podran ser utilitzats per rebre els següents serveis tecnològics subvencionables:
Els serveis tecnològics podran ser realitzats únicament per proveïdors acreditats per ACCIÓ.
Pel Programa Tecnobons 2014 són:
Els projectes hauran d'estar emmarcats, dins les tecnologies facilitadores transversals identificades a l'estratègia RIS3CAT (TIC, Nanotecnologia, Materials Avançats, Fotònica, Biotecnologia i Manufactura Avançada).
El procediment de concessió serà el de concurrència no competitiva i les sol·licituds es resoldran per ordre d'entrada dels expedients al registre o fins exhauriment de pressupost.
Només és podrà obtenir 1 Tecnobo per empresa i any.
Fins al 31 desembre del 2014 o fins a l'exhauriment de la dotació pressupostària del programa.
Amb aquestes subvencions el Govern, mitjançant el Consorci de Comerç, Artesania i Moda de Catalunya, pretén impulsar la dinamització del comerç, els serveis, l'artesania i la moda, tant en la vessant col·lectiva de les associacions i sectors agrupats de comerciants, serveis, l'artesania i moda i la consolidació de l'associacionisme, com per facilitar a les empreses catalanes la seva participació en els esdeveniments firals a nivell nacional com internacional, per poder donar a conèixer els seus productes i serveis i aconseguir una millora en la seva comercialització.
A l'hora que es vol incentivar la continuïtat de les petites empreses del sector, amb l'objectiu de mantenir el mapa comercial i consolidar-lo.
Tot i que aquestes línies ja han sigut exhaurides, exceptuant el programa 7, es recomana consultar a la seva web les noves línies de cara al 2015.
Es tracta d'una línia de finançament basada en uns préstecs que atorga l'ICF, amb garantia del DEMO a través d'un fons que es va constituir l'any 2012, fruit de la fusió de l'antic fons de CET's i Empreses d'Inserció, el de cooperatives i societats laborals i el fons de garantia de cooperatives agràries de l'Institut Català de Crèdit Agrari.
Préstec de l'ICF amb tipus d'interès variable d'euríbor a 12 mesos més un diferencial de 5,5%.
L'ajut consisteix en la garantia complementària del Departament d'Empresa i Ocupació sobre el préstec que pot ser fins a un màxim del 80%.
L'import màxim de la convocatòria i, per tant, de la garantia de les operacions que es podran dur a terme dins d'aquesta línia ascendeix a 7.447.548,97 d'euros.
Procediment de concessió de concurrència no competitiva, per tant es resolen les sol·licituds per ordre de presentació.
Les sol·licituds es podran presentar fins a 31 de desembre de 2014 a través del portal finempresa, i amb posterioritat caldrà presentar la corresponent sol·licitud signada a qualsevol oficina de la xarxa d'Oficines de Gestió Empresarial (OGE) indicades al Canal Empresa.
Ordre EMO/49/2014, de 19 de febrer, per la qual s'estableixen les bases reguladores de la línia d'ajuts en forma de garantia per al finançament de les empreses de l'economia social, i sobre la convocatòria per a l'any 2014.
Es tracta d'una línia de finançament basada en uns préstecs, que atorguen les entitats bancàries que tenen conveni amb l'ICF, amb garantia del 70% DEMO a través d'un fons que es va constituir l'any 2012.
Els autònoms, les micro empreses, i les petites i mitjanes empreses de l'àmbit del comerç, amb seu social o centre de treball a Catalunya, que estiguin legalment constituïdes i inscrites als registres corresponents o que estiguin donats d'alta al corresponent règim de la Seguretat Social o mutualitat en el cas dels autònoms.
Les condicions dels préstecs de les entitats financeres col·laboradores són:
L'ajut consisteix en la garantia complementària del Departament d'Empresa i Ocupació sobre el préstec que pot ser fins a un màxim del 70%.
Aquesta línia està concebuda per a projectes d'inversió i circulant.
L'import màxim de la convocatòria i, per tant, de la garantia de les operacions que es podran dur a terme dins d'aquesta línia ascendeix a 24.064.707 d'euros.
Procediment de concessió de concurrència no competitiva, per tant es resolen les sol·licituds per ordre de presentació al Registre (es determina aquest ordre a partir de la data en què l'expedient tingui tota la documentació exigida)
Les sol·licituds es podran presentar fins a 31 de desembre de 2014 a través del portal finempresa a l'adreça www.icf.cat i amb posterioritat caldrà presentar la corresponent sol·licitud signada presencialment o bé per correu, a qualsevol oficina de la xarxa d'Oficines de Gestió Empresarial (OGE) indicades al Canal Empresa, o bé per mitjans telemàtics, a través del Canal Empresa, signat electrònicament.
La Direcció General de Comerç, mitjançant el Consorci de Comerç, Artesania i Moda de Catalunya (CCAM), gestionarà les sol·licituds de les micro, petites i mitjanes empreses que tinguin per objecte activitats del sector comerç;
La Direcció General d'Economia Social i Cooperatives i Treball Autònom (DGESCTA) gestionarà les sol·licituds dels autònoms i les microempreses l'activitat de les quals no sigui comerç.
Ordre EMO/114/2014, de 4 d'abril, per la qual s'aproven les bases reguladores de la línia d'ajuts en forma de garantia per al finançament empresarial de projectes d'autònoms, micro, petites i mitjanes empreses, i es fa pública la convocatòria corresponent per a la Línia d'emprenedors, autònoms i comerços per a l'any 2014.
Es tracta d'una línia d'ajuts que aporta un ajut de fins al 4% en forma de capital de l'empresa AVALIS d'un aval de l'empresa Avalis SGR de Catalunya que han de subscriure els sol·licitants per cobrir operacions de crèdit d'entitats financeres.
En el cas d'operacions incloses en el "Conveni de Circulant" el préstec ha de ser concedit per alguna de les entitats signants del conveni amb Avalis SGR de Catalunya.
Consisteix en la subscripció del 4% de l'import de l'aval financer i econòmic, i de l'1% en cas de l'aval tècnic, en forma de capital de l'empresa Avalis de Catalunya SGR.
Aquesta subscripció és obligatòria per als sol·licitants de l'aval ja que han de formar part de la societat de garantia recíproca com a socis partícips.
Atès que l'ajut es materialitza pignorant la quantitat subvencionada d'un fons de garantia constituït en el 2016 amb les aportacions del Departament d'Empresa i Ocupació i la Confederació de Cooperatives de Catalunya, el beneficiari de la subvenció haurà d'aportar 200 euros per ser soci d'Avalis.
Aquest import, així com, l'import de la subvenció seran retornats quan finalitzi l'aval amb bona fi.
L'aval d'AVALIS dependrà del tipus de préstec que el beneficiari formalitzi amb les entitats financeres:
L'import màxim de la convocatòria és de 440.800 euros.
Procediment de concessió de concurrència no competitiva, per tant es resolen les sol·licituds per ordre de presentació.
Les sol·licituds es podran presentar fins a 31 de desembre de 2014 a través del portal finempresa, i amb posterioritat caldrà presentar la corresponent sol·licitud signada a qualsevol oficina de la xarxa d'Oficines de Gestió Empresarial (OGE) indicades al Canal Empresa.
Ordre EMO/104/2014, de 28 de març, per la qual s'aproven les bases reguladores d'una línia d'ajuts en forma d'avals financers, tècnics i econòmics per contribuir, en el seu finançament, a la millora de la competitivitat de les cooperatives i de les societats laborals catalanes i les seves federacions, i es fa pública la convocatòria corresponent a l'any 2014.
AVALIS és una Societat de Garantia Recíproca (S.G.R.).
Les Societats de Garantia Recíproca són entitats sense ànim de lucre i àmbit d'actuació específic (circumscrit al territori autonòmic o bé sectorial a nivell nacional) supervisades pel Banc d'Espanya.
Existeix l'exigència legal de que el beneficiari de l'aval es converteixi en soci de la S.G.R. fins que venci l'operació.
Avalis pot garantir operacions de PIMES y autònoms que tinguin el seu domicili social o actuïn a Catalunya, així com aquelles activitats que es desenvolupin dins d'aquest territori per qualsevol empresa o autònom, independentment del seu domicili social o nacionalitat.
En el cas d'empreses, tant sols s'avalen operacions d'aquelles societats que compleixin la condició de PIME:
Import màxim per operació: 1.000.000€ per client i 1.500.000€ per client o grup econòmic.
Fora d'aquest perímetre d'actuació, les operacions poden formalitzar-se amb l'ICF a través del conveni de coaval signat amb les diferents entitats financeres.
Gran Via de les Corts Catalanes 635, 4a pl.
Es tracta d'una línia de finançament basada en la bonificació d'interessos de préstecs que atorguen les entitats financeres amb la finalitat de capitalitzar les cooperatives i les societats laborals.
Les persones físiques o jurídiques que s'incorporin com a soci/òcia a una cooperativa o una societat laboral, o bé que facin una nova aportació al capital social, sempre que aquesta aportació no sigui retribuïda.
Subscripció del crèdit dins l'àmbit temporal que marquin les Bases de la convocatòria.
L'ajut consisteix en la reducció del tipus d'interès fixat per l'entitat financera. que ha concedit el préstec a la persona sol·licitant.
La subvenció no pot superar la quantitat de 1.000 euros.
Aportació de capital no retribuïda en la cooperativa o la societat laboral.
L'import màxim de la convocatòria és de 50.000 euros.
Procediment de concessió de concurrència no competitiva, per tant es resolen les sol·licituds per ordre de presentació al Registre.
Les sol·licituds signades es podran presentar fins a 31 de desembre de 2014 presencialment o bé per correu, en qualsevol oficina de la xarxa d'Oficines de Gestió Empresarial (OGE) indicades al Canal Empresa.
Prevista per a mitjans de juny 2014
Línia de préstecs per finançar ampliacions de capital d'empreses catalanes, aportant recursos tant pels actuals com pels nous accionistes, ja siguin persones físiques o jurídiques.
La seva finalitat principal és potenciar projectes de creixement empresarial en sectors que aporten valor afegit i ocupació a l'economia catalana, així com millorar l'estructura financera per afrontar amb més capacitat l'actual cojuntura econòmica.
Gran Via de les Corts Catalanes, 635
Finançament adreçat a empreses privades de producció cinematogràfica.
La tramitació de les operacions es realitzarà directament de les Entitats de Crèdit.
Fins a 4 milions d'euros per productor, amb una o diverses operacions.
Producció cinematogràfica de llargmetratges i de pel·licules d'animació per a les qual no s'hagi concedit una ajuda sobre projectes del ICAA
Variable, més un marge de fins a un 4,30%
55 euros per cada 1.000 euros de préstec, que s'aplicarà a la reducció del saldo viu de l'operació.
5 anys amb amortització de venciment o 5 anys amb 3 anys de carència del principal.
Les Entitats de Crèdit no poden cobrar comissió, exceptuant les amortitzacions avançades.
A determinar per l'Entitat de Crèdit amb la que es tramiti l'operació, exceptuant aval atorgat per SGR diferent a AUDIOVISUAL AVAL.
El termini per a la presentació de les sol·licituds front a les Entitats de Crèdit, finalitzarà el 5 de setembre de 2014.
Es podran formalitzar operacions fins al dia 8 d'octubre del 2014.
El Programa NEOTEC té com a objectiu el suport a la creació i consolidació d'empreses de base tecnològiques.
Una empresa de base tecnològica (EBT) és una empresa l'activitat de la qual se centra en l'explotació de productes o serveis que requereixin l'ús de tecnologies o coneixements desenvolupats a partir de l'activitat investigadora.
Les EBT basen la seva estratègia de negoci o activitat en el domini intensiu del coneixement científic i tècnic.
L'aspecte més rellevant en les propostes recolzades en aquesta línia ha de ser una estratègia de negoci basada en el desenvolupament de tecnologia (la tecnologia ha de ser el factor competitiu de diferenciació de l'empresa), basant-se en la creació de línies de R+D+i pròpies.
No s'hi adeqüen les empreses el model de les quals de negoci es basi primordialment en serveis a tercers, sense desenvolupament de tecnologia pròpia.
Les ajudes del Programa NEOTEC han passat de ser ajudes reemborsables a un programa de subvencions, més adequat per a les propostes objectiu del programa.
Actualment no es troba obert el termini de sol·licitud, però atenent a convocatòries anteriors, aquest termini comença al llarg del mes de juliol.
Per consultar futures convocatòries dirigeixi's a aquest enllaç:
Préstecs directes per als beneficiaris d'ajuts i subvencions de l'Institut Català de les Empreses Culturals (ICEC).
Beneficiaris d'ajuts i subvencions de l'Institut Català de les Empreses Culturals (ICEC) i de l'OSIC pendent de cobrar el 2013, independentment de l'any pressupostari de la resolució.
L'import del préstec serà del 90% del nominal de l'ajuda o subvenció meritada a la data de la sol·licitud del préstec, que haurà de ser d'un mínim efectiu de 10.000,00 euros, import al qual podrà arribar-se, si s'escau, mitjançant l'acumulació de diversos certificats de l'ICEC o de l'OSIC relatius al cobrament de diverses ajudes o subvencions a què tingui dret el beneficiari.
El 100% dels interessos del préstec quedaran bloquejats en un compte pignorat a favor del banc, en el qual es carregaran les liquidacions d'interessos segons l'establert a la pòlissa.
Si algun instrument financer està d'actualitat en els darrers temps, aquest és el capital risc d'inversió privada o bé Business Angels.
A cavall entre els recursos propis i el finançament bancari, l'opció per aquest recurs s'ha fet molt popular amb la proliferació d'empreses de l'anomenada Economia del Coneixement.
Capital Risc: Aportació minoritària i temporal de fons a una empresa a canvi de participacions en aquesta societat.
Inversió: Materialització del finançament obtingut per l'empresa en béns a llarg termini.
Finançar la compra d'automòbils nous i gestionar-ho còmodament de forma online des de la banca electrònica d'empreses de Banc Santander.
Gestió d'estoc online per facilitar-te els tràmits.
Els pagaments, vendes i tràmits de matriculació estan digitalitzats a través de la plataforma electrònica de la DGT.
Oficines de l'entitat financera.
El compte de crèdit és un contracte de caràcter mercantil en virtut del que es concedeix un límit de disponibilitat de crèdit en funció d'una garantia i segons unes condicions determinades.
Es destina al finançament del circulant, com per exemple:
La seva operativa és idèntica a la d'un compte corrent, admet tot tipus de càrrecs i abonaments, i la disponibilitat de fons no pot sobrepassar el límit concedit.
Pot formalitzar-se sobre un compte corrent ja existent.
Ofereix finançament flexible per fer front a les necessitats canviants de tresoreria generades per l'activitat habitual del negoci.
Interès deutor: tipus d'interès aplicat sobre el saldo disposat.
Pot escollir entre un tipus fix i un tipus variable.
Habitualment, es referencia a l'EURIBOR a tres mesos, revisable trimestralment i coincidint amb la liquidació d'interessos.
Es tracta d'una operació que, per la seva finalitat, es formalitza a curt termini, normalment a un any.
És una operació financera que consisteix en el fet que una entitat financera atorga a l'empresa el dret a endeutar-se fins a un determinada quantitat, durant un període de temps establert.
D'aquesta manera, l'entitat posa a disposició de l'empresa certa quantitat de diners, de la qual podrà disposar fins a cert límit, de forma que tan sols es pagaran els interessos per la quantitat efectivament disposada i no per la totalitat del crèdit concedit.
Els crèdits són un instrument financer adequat per cobrir les necessitats de fons a curt termini (el venciment dels crèdits acostuma a ser d'entre sis mesos i dos anys).
Ateses les característiques dels crèdits, les seves principals utilitats són: el finançament del cicle d'explotació; fer front, d'una banda, a la irregularitat en els cobraments a causa d'una estacionalitat irregular en la facturació i, d'una altra, de les situacions de desequilibri de tresoreria a curt termini.
El principal avantatge dels crèdits és la seva flexibilitat, ja que s'adeqüen perfectament a les necessitats de fons de l'empresa.
A diferència dels préstecs, l'empresa només ha de pagar els interessos de la quantitat utilitzada en cada moment.
Un altre avantatge és que, arribat el venciment de la pòlissa, existeix la possibilitat d'efectuar un renovació o renegociació de la mateixa.
Els crèdits en compte corrent gaudeixen d'un avantatge especial: els saldos creditors minoren els saldos deutors, disminuint així la càrrega d'interessos que l'empresa ha de suportar, i minorant la possibilitat que es produeixin descoberts en compte.
Tanmateix, en cas que només es generessin saldos creditors en el compte, l'entitat financera remuneraria aquest saldos mitjançant l'aplicació d'un interès a factor de l'empresa.
Pagament de la comissió de disponibilitat, que representa una despesa important en moments de baixa utilització del crèdit.
Tanmateix, és necessari controlar la disposició del crèdit per tal d'evitar que l'empresa excedeixi del total disponible.
La disposició d'un crèdit debilita la posició financera de l'empresa, ja que, en incrementar-se el deute, es redueix la seva solvència.
El risc més important és el de no poder reemborsar la part disposada del crèdit més les despeses generades.
En cas de crèdits amb garanties de penyora o hipotecàries, l'empresa pot perdre els béns deixats en garantia més les despeses de reclamació que hauria de pagar.
Creació d'empreses petites o grans.
Actualment els microcrèdits es realitzen a través de Microbank, però se sol·liciten a través de Fidem, que estudia la demanda i realitza l'acompanyament en Microbank.
- No tenen possibilitat d'accedir a un aval.
- Quantitat màxima: 25.000,00 euros
-Termini màxim: 6 anys, més 6 mesos optatius de carència.
- Tipus d'interès: FIDEM fixa un 5,9% d'interès
- Sense comissions d'obertura, sol·licitud ni cancel·lació anticipada
- La destinació de la inversió serà actiu fix, podent tenir una petita part en circulant, havent de ser degudament justificat a través de pressupostos.
Plaça Ramon Berenguer el Gran, 1 entl 2a
Des del mes de maig de 2016 van iniciar l'obertura d'una nova línia de préstecs dirigida al finançament dels projectes de negoci viables de joves emprenedors.
Mantenint el tipus d'interès a 0, ofereixen crèdits de fins a 15.000 € a retornar en un termini de 4 anys.
Amb aquesta campanya, volen reforçar el compromís en la lluita contra l'atur juvenil potenciant l'activitat econòmica i l'emprenedoria d'aquest col·lectiu.
La viabilitat del pla de negoci s'analitzarà mitjançant la valoració tècnica dels col·laboradors de la Fundació.
Fundació Acció Solidària Contra l'atur (ASCA)
Dirigit a emprenedors que compten amb l'assessorament d'una de les entitats col·laboradores de MicroBank per realitzar el seu pla d'empresa i dur a terme el seu projecte.
Amb aquest microcrèdit podràs finançar projectes de autoocupació, petits negocis i microempreses.
És necessari Pla d'empresa i un informe de viabilitat del projecte empresarial emès per una entitat col·laboradora de MicroBank.
Consulta les entitats col·laboradores de MicroBank i comença el teu projecte.
Si vols sol·licitar el Microcrèdit Negocis Conveni Entitats és necessari que responguis a un qüestionari que trobaràs en el següent enllaç.
Fundació Acció Solidària Contra l'atur (ASCA)